Igor Kotjuh

pisi|Igor Kotjuh 2019. aastal kirjandusfestivalil HeadRead
Igor Kotjuh (sündinud 22. mail 1978 Võrus) on Eesti luuletaja, õpetaja, kirjastaja, ajakirjanik, esseist ja tõlkija.

 Elulugu 

Kotjuh on nii ema kui isa poolt pooleldi ukrainlane. Ülejäänud taust jaguneb järgmiselt: valgevene (50%), eestlane/setu (25%) ja vene (25%). Tema emapoolsed sugulased, ka vanaema, elasid Tšernigivi lähistel väikses Zabarovka külas Ukrainas. Kodune keel oli vene keel ja sestap on see ka tema emakeel.Igor Kotjuh: Eesti venelane eesti kultuurishttps://ekspress.delfi.ee/kuum/kotjuhi-esimene-ja-teine-keel?id=69113813 Kotjuhi esimene ja teine keel]

Ta õppis 1985–1996 Võru 2. Keskkoolis. Kotjuh on lõpetanud 2009. aastal Tartu Ülikooli, õppinud eesti keelt võõrkeelena, eesti kirjandust ning Tallinna Ülikoolis kõrvalerialana suulist ja kirjalikku tõlget. Alates 2010. aastast on õppinud Tallinna Ülikooli magistriõppes kirjandusteadust. 

Ta on kirjastuse Kite ja eestivene kirjandusportaali Tuulelohe (www.tvz.org.ee) asutaja ja toimetaja. Alates 2006. aastast Eesti Kirjanike Liidu liige. Eesti PEN-klubi taasasutamisel 3. veebruaril 2010 valiti ta selle juhatuse liikmeks.Kroonikat. Ajakirja Looming veebileht

Ta oli eesti keele ja kirjanduse õpetaja Koigi Koolis (2021–2023)Kirjanik hakkas Koigi koolis eesti keelt ja kirjandust õpetama

 Looming 
Kotjuh kirjutab ka eesti, kuid eelkõige vene keeles.

Kotjuhi luulet on tõlgitud eesti, soome, rootsi, norra, inglise, bulgaaria ja prantsuse keelde. Ta ise tõlgib eesti luulet, esseistikat ja lastekirjandust vene keelde, samuti vene luulet ja esseistikat eesti keelde.

 Teosed eesti keeles 
"Teises keeles" (Tuum 2007; ISBN 9789985980613)
"Usaldusliin" (Kite 2010; ISBN 9789949189069)

Tunnustus
 2004 Loomingu aastapreemia
 2007 Bernard Kangro kirjanduspreemia (luulekogu "Teises keeles")
 2011 noore kultuuritegelase eripreemia"Risto Joost ja Igor Kotjuh said noore kultuuritegelase preemiad" ERR, 8. juuni 2011 (video)
 2013 Eesti Kultuurkapitali kirjanduse sihtkapitali aastapreemia (venekeelse autori kirjandusauhind luule kategoorias: „Eesti disain“)
 2015 Valgetähe V klassi teenetemärk
 2015 Tallinna raemedal
 2017 Eesti Kultuurkapitali kirjanduse sihtkapitali aastapreemia (venekeelse autori kirjandusauhind – „Естественно особенный случай“ („Loomulikult eriline lugu“))
 2023 Bernard Kangro kirjanduspreemia
 2023 Ene Mihkelsoni kultuurimõtestaja preemia

Artikleid
 "Raduga sulgemine kui eestivene kirjanduse lugu", Sirp, 21. aprill 2006
"Kuidas tuulelohe lendu läks?" Vikerkaar 2007, nr 9, lk 50–66
Eesti venekeelne kirjandus: kas osa eesti või vene kirjandusest?, Keel ja Kirjandus nr 2/2012
Kellele kuulub Eesti venekeelne kirjandus?, Delfi, 3. mai 2013

 Isiklikku 
Tema vend Dmitri Kotjuh on fotograaf. 

Viited

Välislingid

Igor Kotjuh: Varjus loojad. Postimees, 8. august 2006
Kaile Kabun. Kaks venda on toonud Norra looduse näitusesaali. Võrumaa Teataja, 21. september 2006
Andra Teede. Igor Kotjuh "Teises keeles". Eesti Ekspressi lisa Areen, 13. september 2007
Igor Kotjuh loob usaldusliini. Eesti Ekspress, 30. aprill 2010
Mihhal Trunin. Loomuliku keele otsingul, Sirp nr 27 (3698), 6. juuli 2018

Kategooria:Eesti luuletajad
Kategooria:Eesti ajakirjanikud
Kategooria:Eesti esseistid
Kategooria:Eesti tõlkijad
Kategooria:Eesti pedagoogid
Kategooria:Valgetähe V klassi teenetemärgi kavalerid
Kategooria:Sündinud 1978